laion/Wikipedia-Exotic huggingface dataset:
באד טלץ

באד טלץ (בגרמנית: Bad Tölz) היא עיר במדינת בוואריה בגרמניה. בירת המחוז באד טלץ - וולפראטסהאוזן. בחפירות באזור נמצאה עדות לקיום מקום יישוב החל מהתקופה בה נסוגו הקרחונים בסוף עידן הקרח. התגלו ממצאים מתרבות האלשטאט, כמו גם מתקופת רייטיה הרומית, מה שיכול לרמז שהתקיים במקום יישוב קלטי. השם "טלץ", שמגיע מהביטוי הלטיני "לרקוד עם רגליים קשורות", מוזכר במקורות לראשונה בשלהי המאה ה-12, וכך נקראה העיר עד המאה ה-19. היינריקוס דה טולנצה בנה במקום מבצר אשר שלט על השיט בנהר איזר. בשנת 1331 העניק הקיסר לודוויג הרביעי לטלץ זכויות של עיר שוק. במאה ה-14 הפכה העיר לצומת דרכים בשינוע מלח ובולי עץ על נהר האיזר. בשנת 1453 רחוב השוק, הכנסייה והמבצר בעיר נהרסו בשריפה. זמן קצר לאחר מכן העיר נבנתה מחדש, אך הפעם במבני אבן. במסגרת הבנייה המחודשת של העיר, נבנה גם ארמון, בהוראתו של אלברכט השלישי, דוכס בוואריה, אשר עמד במקום עד שנת 1770, בה נהרס עקב הזנחה מתמשכת. במהלך מלחמת שלושים השנים (1618–1648) סבל האזור מהרס רב ומגפות. הפריחה חזרה כחצי מאה מאוחר יותר, במהלך מלחמת הירושה הספרדית, כשהחל המסחר באבן גיר ומוצרים מעץ. בשנת 1718 נבנתה קפלה לכבוד הקדוש לאונרד דה נובלאק, וכל שנה ב-6 בנובמבר נערך לכבודו פסטיבל בעיר. באמצע המאה ה-19 כלכלת העיר החלה להתבסס על מרחצאות מרפא, עקב גילוי מעיינות טבעיים בסביבת העיר, והיא הפכה ל"עיר ספא". לפיכך, החל משנת 1899 שונה שמה לבאד טלץ. בשנת 1937 הוקם בעיר בית ספר להכשרת קצינים עבור הואפן אס אס. בית הספר פעל עד סוף מלחמת העולם השנייה. במהלך המלחמה פעל בעיר גם מחנה-משנה של מחנה הריכוז דכאו, אשר סיפק כוח עבודה עבור בית הספר ומבני מנהלה נוספים. החל מסוף המלחמה ועד שנת 1991 שימש מבנה בית הספר כבסיס ליחידה 10 של הכוחות המיוחדים של צבא ארצות הברית. אמון גת, שהיה פושע מלחמה נאצי ומפקד מחנה הריכוז פלאשוב אשר ליד קרקוב, פולין, נעצר בבאד טלץ בעודו שוהה במוסד לחולי נפש. כיום באד טלץ ידועה במתקני הספא שלה, מבנים עתיקים מימי הביניים ובנוף הרי האלפים. בין אתריה הידועים הוא ה-Kurverwaltung, ספא מודרני שהמים עתירי היוד שבו ידועים ביכולות המרפא שלהם; Alpamare - פארק המים המקורה הראשון באירופה; Stadtpfarrkirche - כנסייה שנבנתה בשנת 1466 ומהווה דוגמה לסגנון אדריכלות גותית מהתקופה הגרמנית המאוחרת. מקהלת נערי טלץ נוסדה בעיר בשנת 1956, ומאז 1970 פועלת במינכן. צרפת וישי, צרפת באד טלץ, ברשת החברתית פייסבוק באד טלץ, ברשת החברתית אינסטגרם באד טלץ, סרטונים בערוץ היוטיוב מדיה וקבצים בנושא באד טלץ בוויקישיתוף אתר האינטרנט הרשמי של באד טלץ (בגרמנית ובאנגלית)
טמפיקו

טמפיקו (בספרדית: Tampico) היא עיר נמל במדינת טמאוליפס במקסיקו. טמפיקו שוכנת על הגדה הצפונית של נהר פאנוקו, במרחק של כ-10 קילומטרים ממפרץ מקסיקו, ועל הגבול של טמאוליפס עם מדינת וראקרוס. במשך מאות שנים לפני הגעת הספרדים לאזור, שכנה בו התיישבות ילידית בשם טמפיקו. משמעות השם בשפת ואסטק היא "מקום הלוטרות". הספרדים הראשונים להגיע לאזור היו אנשי המשלחת של אלונסו אלברס דה פינדה ב-1520. הם ניסו להקים מוצב על גדות נהר פאנוקו, אך הילידים מנעו את ההקמה. באותה שנה נשלחה משלחת נוספת, אך גם היא לא צלחה. ב-1532 הקים באזור הכומר הפרנציסקני אנדרס דה אולמוס מיסיון ומנזר. ב-26 באפריל 1554 נוסדה התיישבות סביב המנזר והמיסיון שנקראה סן לואיס דה טמפיקו. לאחר מספר התקפות של שודדי ים הועברה ההתיישבות מהגדה הצפונית של הנהר אל הגדה הדרומית. העיר הנוכחית נוסדה ב-12 באפריל 1823 על ידי קבוצת אנשים מהעיר אלטמירה הסמוכה. ההתיישבות הפכה תוך שנים ספורות לנמל חשוב. ב-1829 שלחה ספרד כוחות מקובה לכיבוש טמפיקו כצעד ראשון בדרך להשתלטות מחדש על מקסיקו העצמאית. כוח מקסיקני בפיקוד הגנרל אנטוניו לופס דה סנטה אנה הצליח לעצור את הספרדים והשתלט מחדש על העיר. בתחילת המאה ה-20 החלה הפקת נפט באזור טמפיקו. בעקבות כך התפתחה בעיר תעשיית נפט שהביאה לגידול באוכלוסייה. ב-9 באפריל 1914, במהלך המהפכה המקסיקנית, עצרה ספינה מקסיקנית בטעות ספינה עם מספר מלחים אמריקאים ליד חופי טמפיקו. התקרית הובילה לפרשת טמפיקו, במהלכה כבשה ארצות הברית את עיר הנמל וראקרוס למספר חודשים. כלכלת העיר מסתמכת על הנמל שלה ועל התעשייה בה ובערים אחרות במטרופולין של טמפיקו. בעיר נמצאים מספר קמפוסים של אוניברסיטאות, בהם הקמפוס של האוניברסיטה האוטונומית של טמאוליפס. את העיר משרת נמל התעופה הבינלאומי חנרל פרנסיסקו חבייר מינה, הקרוי על שמו של פרנסיסקו חבייר מינה, שהיה לוחם מקסיקני שנהרג במלחמת העצמאות של מקסיקו. הנמל מציע טיסות למספר יעדים בתוך מקסיקו. מדיה וקבצים בנושא טמפיקו בוויקישיתוף אתר האינטרנט הרשמי של טמפיקו (בספרדית) טמפיקו, באתר אנציקלופדיה בריטניקה (באנגלית)
לוח דבר בעתו

לוח דבר בעתו הוא אלמנך (לוח שנה מורחב) המתמקד בענייני הלכה ואסטרונומיה, מנהגים וימי השנה של רבנים, היוצא לאור בבני ברק החל משנת ה'תשמ"ו. עורך האלמנך הוא הרב מרדכי גנוט. הלוח הוא המקיף מבין הלוחות היוצאים לאור בישראל. במהדורתו הנוכחית, מכיל לוח דבר בעתו כ-1,800 עמודים מדי שנה. במשך השנים זכה האלמנך להסכמותיהם של מאות רבנים, מכל קשת הדעות והעדות, ולמכתבי ברכה והערות, שאותם נוהג העורך לשבץ מדי שנה בתוך האלמנך. עדכון האלמנך נסמך אף הוא על עזרת הקוראים. לכל קורא ששולח תיקונים ורעיונות להוספות מוצמד קוד זיהוי (קודי הזיהוי של כל הכותבים מפורטים בסוף הלוח), והדברים מובאים בתוך הלוח בשם אומרם. בבסיסו נועד הלוח להעניק מידע על זמני היום כמו עלות השחר, הנץ החמה, חצות הלילה והיום, שקיעת החמה וצאת הכוכבים. לוחות מפורטים מציגים את ההבדל בזמנים אלו בין שיטות חישוב שונות, ובמקומות יישוב שונים על פני כדור הארץ. בהמשך נוספו בלוח אמצעי עזר נוספים לקורא שומר התורה והמצוות, כמו לוח לימודים בנושאים רבים, הדף היומי וחלוקות רבות נוספות של התנ"ך ויתר ספרי היסוד לשינון בטווחי זמן של חודש ושנה וכדומה. בלוח מובא מדי יום ביומו מידע על ימי פטירתם של רבנים וצדיקים מכל העדות והחוגים. בנוסף מובאים בלוח אירועים היסטוריים, הערות הלכתיות וכן מנהגיהן של העדות השונות. בנוסף מובאים בספר אירועים אסטרונומיים מעניינים צפויים. ניתן למצוא מדי פעם גם הערות מעשיות לחיי היומיום, כך למשל בכל שנה בשבת שבסוכות מופיעה ההערה הבאה: ”סעודת היום: מזמרים זמירות מעין המאורע, וכל המרבה הרי זה משובח (בהתאמה לשינת צהריים עֲרֵבָה של שכנים...)”. חלק מלוחות הסדרה זמינים לעיון באינטרנט: לוח דבר בעתו - ה'תשנ"ה, בני ברק, תשנ"ד לוח דבר בעתו - ה'תשנ"ו, בני ברק, תשנ"ה לוח דבר בעתו - ה'תשנ"ז, בני ברק, תשנ"ו לוח דבר בעתו - ה'תשנ"ח, בני ברק, תשנ"ז לוח דבר בעתו - ה'תשנ"ט, בני ברק, תשנ"ח לוח דבר בעתו - ה'תש"ס, בני ברק, תשנ"ט לוח דבר בעתו - ה'תשס"ב - ימי האביב, בני ברק, תשס"א לוח דבר בעתו - ה'תשס"ג, בני ברק, תשס"ב לוח דבר בעתו - ה'תשס"ד, בני ברק, תשס"ג לוח דבר בעתו - ה'תשס"ה, בני ברק, תשס"ד לוח דבר בעתו - ה'תשס"ו, בני ברק, תשס"ה לוח דבר בעתו - ה'תשס"ז, בני ברק, תשס"ו לוח דבר בעתו - ה'תשס"ח, בני ברק, תשס"ז לוח דבר בעתו - ה'תשס"ט, בני ברק, תשס"ח לוח דבר בעתו - ה'תש"ע, בני ברק, תשס"ט לוח דבר בעתו - ה'תשע"א, בני ברק, תש"ע ד"ר אהרן ארנד, המחלקה לתלמוד, דף שבועי מספר 755 פרשת אמֹר ויום העצמאות, תשס"ח, אוניברסיטת בר-אילן, הפקולטה למדעי היהדות, לשכת רב הקמפוס. לדוגמה בשנת ה'תשע"א בעמוד 211 ובשנת ה'תש"ע בעמוד 213
בוסטמנטה

האם התכוונתם ל... איסבל בוסטמנטה – ספורטאית פוארטו ריקנית אלכסנדר בוסטמנטה – ראש הממשלה הראשון של ג'מייקה חוזה בוסטמנטה אי ריברו – נשיא פרו בוסטמנטה (מקסיקו) – עיירה בנואבו לאון, מקסיקו בוסטמנטה (ספרד) – עיירה בקנטבריה, ספרד
קוסמוס (פירושונים)

האם התכוונתם ל... קוסמוס – מילה לועזית המתארת את היקום קוסמוס (כתב עת) – כתב עת ישראלי למדע בדיוני קוסמוס המבחר של אסימוב – כתב עת ישראלי למדע בדיוני קוסמוס (סדרת טלוויזיה) – סדרת טלוויזיה על היקום בעריכתו ובהנחייתו של קרל סייגן, שודרה ב-1980 קוסמוס: מסע לחלל – חידוש של סדרתו של סייגן מ-2014 בהנחיית ניל דה-גראס טייסון קוסמוס (סדרת לוויינים) – סדרת לוויינים מתוצרת ברית המועצות ורוסיה, ששוגרו ממנה קרוב ל-2,500 לוויינים קוסמוס (פרח) – סוג של פרח נוי ניו יורק קוסמוס – קבוצת כדורגל ששיחקה בליגת ה-NASL קוסמוס (רשת מרכולים) – רשת מרכולי "One Stop shop" בעבר שהייתה בבעלות שופרסל.
ברטיקה

ברטיקה (Bartica) היא עיר על הגדה השמאלית של נהר אסקיבו במחוז קויוני-מזרני שבגיאנה. העיר שוכנת על מפגש הנהרות קויוני ומזרני עם נהר אסקיבו והיא נחשבת לשער לפנים הארץ, בייחוד לאנשים המועסקים בכריית זהב ויהלומים. ברטיקה התפתחה ממיסיון אנגליקני שהוקם ב-1842. השם ברטיקה לקוח מהמילה האינדיאנית שפרושה "קרקע אדומה", השכיחה באזור. ב-17 בפברואר 2008 הותקפה ברטיקה על ידי כנופיה חמושה. 12 מתושבי העיר, כולל 3 שוטרים, נהרגו על ידי הכנופיה שהטילה אימה על העיר. תחנת המשטרה המקומית נהרסה במהלך ההשתוללות וכמה בתי עסק נשדדו במהלך המהומה שארכה כשעה. מבצעי הטבח נהרגו ב-28 באוגוסט אותה שנה באחד מהאתרים שבהם הם התחבאו ליד בירת גיאנה ג'ורג'טאון בקרב יריות עם המשטרה. מדיה וקבצים בנושא ברטיקה בוויקישיתוף מידע על טבח ברטיקה ברטיקה, באתר אנציקלופדיה בריטניקה (באנגלית) City Population: Guyana ערך זה הוא קצרמר בנושא יישובים באמריקה הדרומית. אתם מוזמנים לתרום לוויקיפדיה ולהרחיב אותו.
לת'ם

לת'ם (באנגלית: Lethem) היא בירת מחוז טקוטו עליון אסקיבו עליון שבגיאנה. העיירה קרויה על שמו של סר גורדון ג'יימס לת'ם שהיה מושל גיאנה הבריטית בין השנים 1941 – 1947. העיירה שוכנת על גדות נהר טקוטו שמהווה את הגבול בין גיאנה לברזיל, ממול לעיר הברזילאית בונפים שבמדינת רוריימה. בנוסף להיותה בירת המחוז, לת'ם היא צומת דרכים המקשר רבים מהכפרים בסביבה לבירה ג'ורג'טאון. הגשר על הנהר טקוטו, שבנייתו הושלמה ב-2009, מקשר בין שתי המדינות. הציפייה היא שדרך הגשר יגיעו סחורות ברזילאיות לנמל ג'ורג'טאון בדרך שיכולה להיות מהירה יותר מאשר לנמלים ברזילאים. מדיה וקבצים בנושא לת'ם בוויקישיתוף Looking south - January 11, 2007 - The Economist
פו (עיר)

פו (בצרפתית: Pau, באוקסיטנית נהגה כ-paw) קומונה ובירת מחוז הפירנאים האטלנטיים שבחבל אקיטן החדשה, בקצה הצפוני של הרי הפירנאים. היסטורית, שימשה העיר כבירת מחוז ביארן (Béarn) של ממלכת צרפת. מקור השם הוא, ככל הנראה, ממילה בשפה ההודו-אירופאית, pal או bal שמשמעותה "צלע הר", כשהכוונה לצלעי הרי הפירנאים הסמוכים לעיר. העיר בוצרה במאה ה-11 כדי להגן על מעברת הנהר שעל גדתו היא שוכנת. ב-1464 הפכה העיר לבירת מחוז ביארן. בתחילת המאה ה-16 מצודת העיר שופצה והותאמה למגורי גסטון השלישי, רוזן פואה. מאוחר יותר הפכה המצודה למקום מושב מלכי נווארה שנשאו גם בתואר ויקונטי ביארן. המצודה שופצה לאורך השנים פעמים רבות, כולל על ידי נפוליאון השלישי, שבתקופתו נוספו לעיר מבנים בסגנון האדריכלות של הבל אפוק. אנרי הרביעי, מלך צרפת נולד בעיר, כאשר אמו ז'אן ד'אלברה מיהרה להיכנס מספרד לתוך שטח צרפת כדי שבנה, העתיד לירש את המלוכה ברבות הימים, יולד על אדמת צרפת כנדרש בחוק. העיר מושפעת רבות מן התיירים הבריטים הרבים הפוקדים את העיר. ראשיתה של הנוכחות הבריטית באזור היא בחיל מצב שהשאיר בעיר הדוכס מוולינגטון ב-1814 לקראת סיום מלחמת חצי האי. כך למשל בעיר קיים חצר טניס עבור גרסת הטניס הקדומה הנהוגה באנגליה. מסלול הגולף בן 18 החורים הראשון באירופה הוקם בפו, כשהוא עדיין פעיל כיום. קבוצת הכדורסל פו אורטז פועלת מהעיר. לעיר ברית ערים תאומות עם הערים: ספרד סרגוסה, ספרד (מ־1960) איטליה פיסטויה, איטליה (מ־1975) ארצות הברית מוביל, אלבמה, ארצות הברית (מ־1979) הממלכה המאוחדת סוונסי, ויילס, הממלכה המאוחדת (מ־1982) גרמניה גטינגן, סקסוניה תחתית, גרמניה (מ־1982) חוף השנהב דאלואה, חוף השנהב (מ־1984) הרפובליקה העממית של סין שיאן, שאאנשי, הרפובליקה העממית של סין (מ־1986) פורטוגל סטובל, פורטוגל (מ־1993) מדיה וקבצים בנושא פו בוויקישיתוף אתר האינטרנט הרשמי של פו (בצרפתית) פו, ברשת החברתית פייסבוק פו, ברשת החברתית אקס (טוויטר) פו, ברשת החברתית אינסטגרם פו, ברשת החברתית LinkedIn פו, סרטונים בערוץ היוטיוב פו, באתר אנציקלופדיה בריטניקה (באנגלית) פאו (צרפת), דף שער בספרייה הלאומית מישל גרוסקלוד, Dictionnaire toponymique des communes du Béarn, 2006, ע' 304. רשימת הערים באתר העירייה (בצרפתית)
גביע דייוויס 1947

גביע דייוויס 1947 הייתה התחרות ה-36 במניין מאז ייסוד התחרות. מחזיקי הגביע היו נציגי ארצות הברית ומשחק הגמר נערך בפורסט הילס, קווינס. לתחרות נרשמו 22 נבחרות שחולקו ל-2 בתים – "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה אוסטרליה ניצחה את צ'כוסלובקיה. המשחק על התואר נערך ב-30 באוגוסט – 1 בספטמבר 1947 בפורסט הילס, קווינס, ארצות הברית. נבחרת ארצות הברית ניצחה את נבחרת אוסטרליה עם תוצאה 1:4. בית הזה כלל 2 נבחרות בלבד. אוסטרליה ניצחה את קנדה והוכרזה כמנצחת הבית. הבית כלל 20 קבוצות, כולל דרום אפריקה, הודו, מצרים וניו זילנד. לאחר משחקים מוקדמים החלו משחקי רבע הגמר. המשחק בין מנצחי הבתים התקיים במונטריאול, קנדה, במהלך 14–16 באוגוסט 1947. נבחרת אוסטרליה ניצחה את נבחרת צ'כוסלובקיה עם התוצאה 1:4. נתונים על התחרות
גורגון (בלתי אנושי)

גורגון (באנגלית: Gorgon) הוא דמות בדיונית של גיבור-על חייזרי המופיע בחוברות הקומיקס הבלתי אנושיים ביקום מארוול קומיקס. הדמות הופיעה לראשונה בחוברת Fantastic Four #44 מנובמבר 1965, ונוצרה על ידי הכותב סטן לי והמאייר ג'ק קירבי. גורגון הוא בנם של האדריכל קוראת' - אחיו של מלך הבלתי אנושיים אגון - ועובדת ארכיון בשם מילנה. היות שאביו היה אחיו של המלך, גורגון נעשה לחלק ממשפחת המלוכה של הבלתי אנושיים. הוא נחשף למוטגן ערפילי טריגן בינקותו, וקיבל כוחות על-אנושיים אך רגליו נהפכו לפרסות. כאשר מקסימוס נעשה שליט הבלתי אנושיים באופן זמני, הוא שלח את גורגון להחזיר את מדוזה לאטילאן. גורגון איתר אותה מחוץ לבניין בקסטר של ארבעת המופלאים ותקף אותה ואת הלפיד האנושי, אשר סייע לה לברוח. הוא טיפס ברגליו על הבניין, פצע את מיסטר פנטסטיק, חיבל במכונית ומסוק הפוגו של הארבעה וגנב מטוס אחר של הארבעה. הוא רדף אחרי הלפיד ומדוזה עד לאוניברסיטת המדינה, שם איש הדרקון נלחם בגורגון כדי להגן על מדוזה, חברתו לקבוצת ארבעת המפחידים. גורגון נלחם באיש הדרקון ובשאר ארבעת המופלאים, ולבסוף לכד את מדוזה והביא אותה למחבוא הבלתי אנושיים שבעיר. שם הוא הופתע לראות את הלפיד האנושי יחד עם קריסטל, שטעתה לחשוב שהוא בלתי אנושי. כאשר קארנאק גילה את התרמית, התפתח בקרב שבסופו הלפיד ברח והזהיר את שאר הארבעה. בהנהגת חזיז שחור, הבלתי אנושיים נלחמו עם הארבעה עד שקריסטל הודיעה שטריטון נלקח על ידי "המחפש". הם הועברו על ידי לוקג'או לאטילאן, שם מקסימוס הסביר כי שלח את גורגון על מנת שמדוזה תהיה מלכתו. התפתח מאבק, אשר במהלכו מקסימוס יצר אזור שלילי סביב לאטילאן. חזיז שחור גילה את סודו, והשתמש בקולו החזק כדי לשבור את המחסום. בעקבות כך הבלתי אנושיים סייעו לארבעת המופלאים מספר פעמים, בהן נגד פסיכו-מן, הספינקס ודוקטור דום. גורגון סייע בהבסת המנדרין ומגנטו, בשחרור מקסימוס ובחיפוש אחר חזיז שחור בארצות הברית. גורגון עבר הרפתקאות רבות, רובן לצד הבלתי אנושיים. הוא צוות לקארנאק בחיפושים אחר בנו של חזיז שחור, במהלכם נלחם לצד דרדוויל וקארנאק נגד אולטרון, מפיסטו ובלאקהארט. הוא קרא תיגר על מועצת הגנטיקה של אטילאן, ונתפס לצד קארנאק משתמש באלפא פרימיטיבים כעבדים. בתו של גורגון, אלקטו, החלה קשר רומנטי עם אלפא פרימיטיב בשם ריינו. גורגון ומשפחת המלוכה קטעו את הקשר בכך שהפרידו את הזוג. לאחר שפייטרו מקסימוף גנב את גבישי טריגן מאטילאן, הבלתי אנושיים הכריזו מלחמה על ארצות הברית. גורגון הוביל כוח תקיפה על ארצות הברית, אך במהלך משימה הבלתי-אנושי ג'ולן הרג חפים מפשע. גורגון לקח את האשמה עליו, נלקח למאסר ונחשף לערפילי טריגן מתחת לפנטגון. גורגון עבר טריגנסיס משני, אשר גרם לו להצמיח פרווה, קוצים וניבים באופן דמוי חיית פרא. במהלך אירועי "מלחמת המלכים", גורגון הוביל את התקיפה על אימפריית הקרי ונראה כי הוא שולט או נרפא מצורתו החייתית. במהלך אירועי "בלתי אנושיות" נראה לראשונה בנו של גורגון, פטרס פטראגון. כמו גורגון מארץ-9997, פטרס נחשף לערפילי טריגן ויצא כיצור דמוי-מינוטאורוס ומגמגם. את דמותו של גורגון בסדרת הלייב אקשן "הבלתי אנושיים" גילם השחקן אים איקוואקור. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
גביע דייוויס 1948

גביע דייוויס 1948 הייתה התחרות ה-37 במניין מאז ייסוד התחרות. מחזיקי הגביע היו נציגי ארצות הברית ומשחק הגמר נערך בפורסט הילס, קווינס. לתחרות נרשמו 29 נבחרות שחולקו ל-2 בתים- "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה אוסטרליה ניצחה את צ'כוסלובקיה. המשחק על התואר נערך ב-6-4 בספטמבר 1948 בפורסט הילס, קווינס, ארצות הברית. נבחרת ארצות הברית ניצחה את נבחרת אוסטרליה עם תוצאה 0:5. בכך היא זכתה בתואר בשנה השלישית ברציפות (בסך הכל בפעם ה-15). בית הזה כלל 4 נבחרות כלל אוסטרליה. הבית כלל 22 קבוצות, כולל ארגנטינה, ברזיל, הודו, מצרים ופקיסטן. לאחר משחקים מוקדמים החלו משחקי רבע הגמר. המשחק בין מנצחי הבתים התקיים במונטריאול, קנדה, במהלך 22-19 באוגוסט 1948. נבחרת אוסטרליה ניצחה את נבחרת צ'כוסלובקיה עם התוצאה 2:3. נתונים על התחרות
מעון היום הארוך ביותר

מעון היום הארוך ביותר (באנגלית: The Longest Daycare) הוא סרט קצר קומי אמריקאי בהנפשה קלאסית מ-2012. הסרט הוצג בבתי קולנוע ברחבי העולם לפני הסרט "עידן הקרח 4: יבשת בתנועה" ב-2012, וב-2013 הוא הוצג בבכורה טלוויזיונית בערוץ הטלוויזיה האמריקאי "FOX". במרכז הסרט ניצבת מגי סימפסון מסדרת הטלוויזיה "משפחת סימפסון", כאשר היא מנסה להציל פרפר ממוות בטוח על ידי בייבי ג'רלד, האויב המושבע שלה אשר נמצא יחד איתה במעון היום של ספרינגפילד, "איין ראנד". בסרט אין דיבורים כלל. הסרט זכה לביקורות חיוביות, ואף הועמד לפרס אוסקר לסרט המונפש הקצר הטוב ביותר, אם כי הוא הפסיד ל"פייפרמן" של חברת וולט דיסני. מארג' סימפסון לוקחת את ביתה התינוקת, מגי, למעון היום של ספרינגפילד, "איין ראנד". בהגיעה למעון היום, מגי מסתווגת כבעלת "אינטליגנציה ממוצעת", והיא נלקחת לאגף "שום דבר מיוחד" של מעון היום, למרות רצונה להיות באגף "החדר לתינוקות מחוננים". אגף ה"שום דבר מיוחד" הוא חדר אפור וקודר, שבו כל הצעצועים נלקחו או נאכלו על ידי תינוקות. פרפר עושה את דרכו לתוך אגף ה"שום דבר מיוחד", ושם בייבי ג'רלד, האויב המושבע של מגי, מועך אותו על הקיר בעזרת פטיש, ולאחר מכן הוא עושה את אותו הדבר לפרפר נוסף. מגי מוצאת זחל אשר קופץ על ספר שנקרא "מחזור החיים של הפרפר". מגי מבינה כי הזחל עתיד להפוך לפרפר, והיא שומרת עליו מבייבי ג'רלד כדי שגורלו לא יהיה כשל הפרפרים האחרים. לאחר מכן, הופך הזחל לגולם, ואז הוא יוצא ממנו כפרפר. מגי מנסה לעזור לפרפר לצאת מהחלון, אך בייבי ג'רלד מגיע אליה ומועך אותו בעזרת תריסי החלון, ומגי מתאבלת על הפרפר כאילו זה הדבר הגרוע ביותר שהיא שראתה בכל ימי חייה. לאחר מכן, מארג' מגיעה לאסוף את מגי ממעון היום. כאשר מארג' לוקחת את מגי, ג'רלד מרים את התריסים כדי לראות את גופת הפרפר אך הוא מגלה כי זה היה בסך הכל קשת השיער הכחולה של מגי. כאשר מארג' מעלה את מגי למכוניתה, מגי משחררת את הפרפר, שאותו היא החביאה כקשת השיער שלה. "מעון היום הארוך ביותר", במסד הנתונים הקולנועיים IMDb (באנגלית) "מעון היום הארוך ביותר", באתר AllMovie (באנגלית) "מעון היום הארוך ביותר", באתר דיסני+ סרטים (באנגלית) "מעון היום הארוך ביותר", במסד הנתונים הקולנועיים KinoPoisk (ברוסית) קישור לסרטון, סרטון באתר יוטיוב 10 Animated Shorts Move Ahead in 2012 Oscar® Race, באתר האקדמיה האמריקאית לקולנוע
אח"י רהב (צוללת מסדרת גל)

אח"י רהב הייתה צוללת מסדרת גל, השלישית בסדרה שנבנתה באנגליה לפי תכנון גרמני על פי אפיון שהוכן בחיל הים הישראלי. אח"י רהב בפיקודו של רס"ן עמירם עינת הגיעה לנמל חיפה ב-11 בדצמבר 1977. אחריו פיקדו על הצוללת רס"ן צביקה מור ורס"ן דוד רוטנברג. במלחמת לבנון השתתפה אח"י רהב, בפיקודו של רס"ן חיים כפיר-קופרט, במבצעי הנחיתה מהים, במשימות של מודיעין והכוונת כוחות. אח"י רהב הוצאה משירות ב-1997 ונגרטה. כתבה מצולמת על הצוללת רהב בארכיון: אוצרות החינוכית. רמי אנטיאן ודני דותן, מסע הקסם המסתורי - הצוללת אח"י רהב, 'בין גלים' יוני, 1978 עמ' 8, 12. התמונה מתקופה מאוחרת יותר. תמונה מתקופה מאוחרת יותר. ערך זה הוא קצרמר בנושא חיל הים הישראלי ובנושא אמצעי לחימה. אתם מוזמנים לתרום לוויקיפדיה ולהרחיב אותו.
אינציפיט

אינציפּיט (Incipit, בלטינית: "זה מתחיל") או אתחלתא פירושם מספר מילים ראשונות של שורת הפתיחה של טקסט, כגון שיר או ספר. במוזיקה מושג זה מתייחס לתווי הפתיחה של יצירה מוזיקלית. לפני שהתחיל השימוש בכותרות ובכותרים, טקסטים זוהו לעיתים קרובות על ידי המילים הראשונות בהם. כך, למשל, ספרים ופרשות בתנ"ך, פיוטים, תפילות וגם שירים פופולריים רבים ופזמונים. בימי הביניים, האינציפיט נכתב לעיתים קרובות בגופן או בצבע שונה משאר הטקסט, כדי להבליט אותו, ולפעמים גם הוספו לו עיטורים מפוארים. אמנם אינציפיט הוא מושג שמקורו בשפה הלטינית, אולם הנוהג של השימוש בו באזורים שונים בעולם קדם לה באלפי שנים. השימוש באינציפיט לגבי שירים פופולריים רווח כיום עד כדי כך שלעיתים קרובות הוא משכיח מהציבור הרחב את השם שניתן לשיר על ידי היוצר. משפט פתיחה מדיה וקבצים בנושא אינציפיט בוויקישיתוף אינציפיט, באתר אנציקלופדיה בריטניקה (באנגלית) אתחלתות, דף שער בספרייה הלאומית ערך זה הוא קצרמר בנושא ספרות ובנושא מוזיקה. אתם מוזמנים לתרום לוויקיפדיה ולהרחיב אותו.
קוטה קינבאלו

קוֹטַה קִינַבַּאלוּ (במלאית: Kota Kinabalu, בג'אווי: کوتا کينا بالو; בסינית: 亚庇, נהגה "יַאבִּי"; נודעה בעבר בשם ג'סלטון) היא בירת מדינת סבה במלזיה. העיר שוכנת בצפון האי בורנאו, על חוף ים סין הדרומי, בחלקה המזרחי של מלזיה. בעיר מתגוררים 452,058 תושבים (נכון ל-2010). במחצית השנייה של המאה ה-19 חברת צפון בורנאו הבריטית החלה להקים מושבות ברחבי צפון בורנאו. ב-1882 החברה הקימה התיישבות באי קטן מול המקום בו נמצאת כיום קוטה קינבאלו. ההתיישבות הותקפה על ידי שבטי ילידים ב-1897 ונחרבה. החברה החליטה להעביר ב-1898 את ההתיישבות ליבשה שם היה קל יותר להגן עליה, אך המקום הראשון ביבשה שנבחר לא התאים. לפיכך ב-1899 ההתיישבות הועברה למיקומה הנוכחי, בקרבת כפר דייגים קטן בשם אַפִּי. ההתיישבות נקראה ג'סלטון על שמו של צ'ארלס ג'סל, שהיה סגן יושב ראש החברה. ג'סלטון הפכה למרכז מסחרי גדול בצפון בורנאו והנמל שלה ייצא סחורות רבות, כמו גומי וראטאן, מחלקים שונים בצפון בורנאו. ב-1942, במהלך מלחמת העולם השנייה, כוחות האימפריה היפנית כבשו את ג'סלטון ביחד עם יתר בורנאו, כיבוש אשר במהלכו נהרסו חלקים נרחבים מהעיר. בזמן הכיבוש שם העיר שונה בחזרה לאפי. התושבים המקומיים ניסו למרוד ביפנים מספר פעמים ללא הצלחה. החלקים של העיר שנותרו על כנם כמעט הושמדו לחלוטין במהלך ההפצות של בעלות הברית בקרב בורנאו ב-1945. לאחר המלחמה חברת צפון בורנאו הבריטית חזרה לנהל את העיר, אך היא לא יכלה לעמוד בהוצאות הכספיות של שיקומה והעבירה את הניהול של ג'סלטון ישירות למושבת הכתר של צפון בורנאו שהוקמה ב-1946 בשטחים שחופפים כיום למדינת סבה. הממשל החדש החליט לשקם את ג'סלטון ולהפוך אותה לבירת המושבה במקום העיר סנדקן. ב-1963 צפון בורנאו ועוד מספר מושבות בריטיות אחרות באזור קיבלו עצמאות והתאחדו למלזיה. שטחי מושבת הכתר של צפון בורנאו הפכו למדינת סבה וג'סלטון נותרה בירת המדינה החדשה. ב-22 בדצמבר 1967 ראש השרים של סבה העביר החלטה לשינוי שמה של העיר ל"קוטה קינבאלו". משמעות השם היא "העיר של קינבאלו" והיא נקראת כך על שמו של הר קינבאלו, שנמצא במרחק של 50 קילומטרים צפון-מזרחית ממנה בפארק הלאומי קינבאלו. קוטה קינבאלו היא המרכז הכלכלי של סבה. הכלכלה המקומית מסתמכת בעיקר על תעשייה ותיירות. בעיר פועלות מספר אוניברסיטאות, בהן אוניברסיטת סבה של מלזיה (Universiti Malaysia Sabah). את העיר משרת נמל התעופה הבינלאומי קוטה קינבאלו, הנמצא במרחק של 7 קילומטרים ממרכז העיר. הנמל המציע טיסות ליעדים במלזיה ובמזרח אסיה. רוסיה ולדיווסטוק, פרימוריה, רוסיה הרפובליקה העממית של סין חיואן (אנ'), גואנגדונג, הרפובליקה העממית של סין קוריאה הדרומית יונגין, קוריאה הדרומית מדיה וקבצים בנושא קוטה קינבאלו בוויקישיתוף קוטה קינבאלו, באתר אנציקלופדיה בריטניקה (באנגלית) מפקד 2010, מחלקת הסטטיסטיקה של מלזיה (במלאית).
אינוולוציה (מתמטיקה)

במתמטיקה, אינוולוציה היא פונקציה שהיא ההופכית של עצמה. כלומר, פונקציה חד-חד-ערכית בין שתי קבוצות f : A → B {\displaystyle f:A\to B} , המקיימת את התכונה f ( f ( x ) ) = x {\displaystyle f(f(x))=x} לכל x ∈ A {\displaystyle x\in A} . דוגמה יסודית לאינוולוציה היא הפעולה של לקיחת משלים של קבוצה, או הפעולה של שלילת פסוק לוגי. בתחומים מסוימים במתמטיקה יש לאינוולוציה משמעות מסוימת בהקשר בה היא מוגדרת. בתורת החבורות, למשל, כל איבר מסדר 2 הוא אינוולוציה (למעשה איבר g ∈ G {\displaystyle g\in G} הוא אינוולוציה אם ורק אם ההומומורפיזם x ↦ g x {\displaystyle x\mapsto gx} הוא אינוולוציה כפונקציה). מן ההגדרה נובע שאינוולוציות הן תמיד פעולות אונאריות חד-חד-ערכיות. כלומר הן תמורות על תמונתן. תמורה היא אינוולוציה אם ורק אם בפירוק שלה למחזורים זרים מופיעים רק חילופים ונקודות שבת. מספר האינוולוציות שמוגדרות על קבוצה סופית של n איברים נקרא מספר־טלפון ה-n-י. מספרים אלו מקיימים את נוסחת הנסיגה: a 0 = a 1 = 1 {\displaystyle a_{0}=a_{1}=1} a n = a n − 1 + ( n − 1 ) a n − 2 {\displaystyle a_{n}=a_{n-1}+(n-1)a_{n-2}} הוכחה: נניח ללא הגבלת הכלליות שהקבוצה היא { 1 , … , n } {\displaystyle \{1,\ldots ,n\}} . יש a n − 1 {\displaystyle a_{n-1}} אינוולוציות שבהן n נקודת שבת (כל אינוולוציה כזו מתאימה לאינוולוציה אחת על { 1 , … , n − 1 } {\displaystyle \{1,\ldots ,n-1\}} ). יש a n − 2 {\displaystyle a_{n-2}} אינוולוציות שבהן n עובר ל- k ≠ n {\displaystyle k\neq n} (כל אינוולוציה כזו מתאימה לאינוולוציה אחת על { 1 , … , k − 1 , k + 1 , … , n − 1 } {\displaystyle \{1,\ldots ,k-1,k+1,\ldots ,n-1\}} ). יש n − 1 {\displaystyle n-1} ערכים אפשריים ל- k ≠ n {\displaystyle k\neq n} . מספרי־הטלפון הראשונים הם: 1, 1, 2, 4, 10, 26, 76, 232, 764, 2620, 9496. פונקציית הזהות היא אינוולוציה באופן טריוויאלי. הפונקציות הממשיות − x {\displaystyle -x} ו- x − 1 {\displaystyle x^{-1}} . אלו דוגמאות פרטיות לפעולת לקיחת הופכי בחבורה, שהיא תמיד אינוולוציה. באופן כללי פונקציה ממשית היא אינוולוציה אם ורק אם הגרף שלה סימטרי ביחס לישר y=x. פעולת ההצמדה של מספר מרוכב ופעולת השחלוף ופעולת הצמדה של מטריצה. אינוולוציות אלה הן במובן של תורת החוגים. מבין האיזומטריות של המישור האינוולוציות הן: פונקציית הזהות, כל שיקוף וכל סיבוב של 180 מעלות. פעולת השלילה בלוגיקה היא אינוולוציה. באופן דומה, כך גם פעולת המשלים בתורת הקבוצות. באופן כללי יותר, פעולת המשלים באלגברה בוליאנית היא אינוולוציה. הצפנה באמצעות מכונת אניגמה היא אינוולוציה – תהליך הפענוח של טקסט מתבצע על ידי הפעלה חוזרת של המכונה על הטקסט המוצפן. אינוולוציה, באתר MathWorld (באנגלית) סדרה A000085 באתר OEIS – האנציקלופדיה המקוונת לסדרות של מספרים שלמים
אקר (פירושונים)

האם התכוונתם ל... אקר (Acre) - יחידת מידה לשטח המשמשת בשיטת המדידה האנגלית אישים איימי אקר – שחקנית אמריקאית אלון אקר – שחיין עבר ישראלי, אלוף ישראל בשחייה אלכס אקר (Acker) - כדורסלן אמריקאי בעמדת הקלע גליה אקר – אלופת ישראל בשחייה בעבר היידה אקר-רוזנדהל (Ecker) - אתלטית עבר מערב גרמנית אכר